พรีเมียร์ลีก ฤดูกาล 2023–24

พรีเมียร์ลีก ฤดูกาล 2023–24 จะเป็นฤดูกาลที่ 32 ของพรีเมียร์ลีก และเป็นฤดูกาลที่ 125 ของฟุตบอลลีกสูงสุด ฤดูกาลเริ่มต้นในวันที่ 11 สิงหาคม ค.ศ. 2023 และสิ้นสุดในวันที่ 19 พฤษภาคม ค.ศ. 2024 
แมนเชสเตอร์ซิตี เป็นทีมที่ป้องกันแชมป์ไว้ได้ สามารถคว้าแชมป์ 4 สมัยติดต่อกัน และกลายเป็นสโมสรฟุตบอลชายแห่งแรกในประวัติศาสตร์ลีกอังกฤษที่บรรลุเป้าหมายนี้ 
ฤดูกาลนี้เป็นการกลับมาของช่วงพักกลางฤดูกาลซึ่งจะมีขึ้นระหว่างวันที่ 13 ถึง 20 มกราคม ค.ศ. 2024 พรีเมียร์ลีกยืนยันว่าตลาดซื้อขายช่วงฤดูร้อนจะเปิดในวันที่ 14 มิถุนายนและจะปิดเวลา 23:00 น. ตามเวลาฤดูร้อนของอังกฤษในวันที่ 1 กันยายน ค.ศ. 2023 ตลาดซื้อขายนักเตะช่วงฤดูหนาวจะเปิดในวันที่ 1 มกราคม และจะปิดในเวลา 23:00 (เวลามาตรฐานกรีนิช) ในวันที่ 1 กุมภาพันธ์ ค.ศ. 2024
ระหว่างฤดูกาลมีสถิติการทำประตูเป็นประวัติการณ์ถึง 1,246 ประตู (380 นัด เฉลี่ย 3.28 ประตูต่อนัด) ทำลายสถิติก่อนหน้าที่ 1,222 ประตูในฤดูกาล 1992–93 (ซึ่งมี 462 นัด เฉลี่ย 2.65 ประตูต่อนัด) ประตูเฉลี่ยต่อนัดสูงที่สุดในลีกสูงสุดนับตั้งแต่ฤดูกาล 1964–65 ทั้งสามทีมที่ได้เลื่อนชั้นขึ้นมาในฤดูกาลนี้ตกชั้น (ลูตันทาวน์, เบิร์นลีย์ และเชฟฟีลด์ยูไนเต็ด) เป็นครั้งแรกที่เกิดขึ้นนับตั้งแต่ฤดูกาล 1997–98 ทั้งสามทีมมีคะแนนรวมกัน 66 แต้ม น็อตทิงแฮมฟอเรสต์รอดจากการตกชั้นด้วยคะแนน 32 แต้ม (รวมการถูกหัก 4 แต้ม) ต่ำที่สุดเป็นประวัติการณ์สำหรับทีมที่รอดจากการตกชั้น
เหตุการณ์.
เป็นครั้งที่ 3 เท่านั้นในประวัติศาสตร์พรีเมียร์ลีก (ต่อจากมิดเดิลส์เบรอในฤดูกาล 1996–97 และพอร์ทสมัทในฤดูกาล 2009–10) ที่ทีมในพรีเมียร์ลีกถูกหักคะแนน เมื่อเอฟเวอร์ตันถูกหัก 10 แต้มจากคะแนนรวมของพวกเขาเมื่อวันที่ 17 พฤศจิกายน 2023 เนื่องจากละเมิดกฎการทำกำไรและความยั่งยืนของพรีเมียร์ลีก การหักคะแนนดังกล่าวถือเป็นการหักคะแนนครั้งใหญ่ที่สุดในประวัติศาสตร์พรีเมียร์ลีก เมื่อวันที่ 26 กุมภาพันธ์ 2024 หลังจากการอุทธรณ์ ได้มีการประกาศว่าการหักคะแนนได้ลดลงเหลือแค่หัก 6 แต้มจากคะแนนรวมของพวกเขา เมื่อวันที่ 8 เมษายน สโมสรถูกหักคะแนนเพิ่มเติมอีก 2 แต้ม เนื่องจากการละเมิดกฎการทำกำไรและความยั่งยืนเพิ่มเติม ซึ่งหมายความว่าถูกหักคะแนนรวม 8 แต้ม ขณะนี้การตัดสินหักคะแนนครั้งที่สองยังอยู่ระหว่างการอุทธรณ์
เมื่อวันที่ 30 กันยายน 2023 ในการแข่งขันระหว่างทอตนัมฮอตสเปอร์และลิเวอร์พูล ดาร์เรน อิงแลนด์ ผู้ช่วยผู้ตัดสินใช้วีดิทัศน์ (VAR) ของพรีเมียร์ลีก มีความผิดพลาดในการตัดสินที่ระงับการทำประตูของ ลุยส์ ดิอัซ ซึ่งเป็นการทำประตูทีถูกต้องตามกฎ ทำให้ลิเวอร์พูลแพ้การแข่งขัน 2–1 และสมาคมผู้ตัดสินฟุตบอลอาชีพอังกฤษ (PGMOL) ยอมรับว่าการตัดสินล้ำหน้านั้นเป็น "ข้อผิดพลาดของมนุษย์ที่มีนัยสำคัญ" มีการเปิดเผยว่าอิงแลนด์และผู้ช่วยของผู้ช่วยผู้ตัดสินใช้วีดิทัศน์ แดน คุก ใช้เวลาโดยสารเที่ยวบิน 8 ชั่วโมงกลับจากสหรัฐอาหรับเอมิเรตส์เมื่อวันก่อน เจ้าหน้าที่ PGMOL กลุ่มหนึ่งอยู่ในสหรัฐอาหรับเอมิเรตส์เพื่อดูแลการแข่งขันระหว่างสโมสรฟุตบอลชาร์จาห์และสโมสรฟุตบอลอัลอิน ทำให้เกิดคำถามเกี่ยวกับการตัดสินใจของ PGMOL ที่จะอนุญาตให้เจ้าหน้าที่ของการแข่งขันชั้นนำเข้ารับงานที่มีรายได้ในยูเออีโปรลีก แม้ว่าสหรัฐอาหรับเอมิเรตส์จะเป็นเจ้าของสโมสรในพรีเมียร์ลีกอย่างแมนเชสเตอร์ซิตีก็ตาม
เมื่อวันที่ 5 ธันวาคม 2023 เชฟฟีลด์ยูไนเต็ดกลายเป็นสโมสรแรกที่ปลดพอล เฮคกิงบอททอม ผู้จัดการทีมของพวกเขาออกจากตำแหน่งหลังจากแพ้เบิร์นลีย์ของแว็งซ็อง กงปานี 0–5 เขาถูกแทนที่โดยคริส วิลเดอร์ อดีตผู้จัดการทีมที่นำเชฟฟีลด์ยูไนเต็ดเลื่อนชั้นกลับสู่พรีเมียร์ลีกในฤดูกาล 2019–20 ถือเป็นการกลับมาที่สโมสรของเขาตั้งแต่ฤดูกาล 2020–21 ในเวลานั้นเชฟฟีลด์ยูไนเต็ดอยู่บ๊วยของตารางโดยเก็บได้เพียง 5 แต้มจาก 14 นัด
เมื่อวันที่ 16 ธันวาคม 2023 การแข่งขันระหว่างบอร์นมัทและลูตันทาวน์ที่ไวทาลิตีสเตเดียมถูกยกเลิกหลังจากเล่นไปได้ 65 นาที เนื่องจากทอม ล็อคเยอร์ กัปตันทีมลูตันทาวน์ประสบภาวะหัวใจหยุดเต้นล้มลงกลางสนาม การแข่งขันถูกระงับในตอนแรก โดยผู้ตัดสินนำผู้เล่นทั้งสองทีมออกจากสนามในช่วงกลางครึ่งหลัง ในขณะที่บุคลากรทางการแพทย์ดูแลล็อคเยอร์ ในที่สุดเขาก็ถูกเปลหามและถูกนำตัวส่งโรงพยาบาล ต่อมาได้รับแจ้งว่าเขาตอบสนองได้ดีแล้ว และอยู่ในอาการทรงตัวแล้ว จากนั้นผู้ตัดสินก็ระงับการแข่งขันหลังจากผ่านไป 65 นาที โดยมีคะแนนอยู่ที่ 1–1 
เมื่อวันที่ 19 ธันวาคม 2023 นอตทิงแฮมฟอเรสต์เป็นสโมสรที่สองที่ปลดผู้จัดการทีม โดยปลดสตีฟ คูเปอร์ออกจากตำแหน่งหลังจากไร้ชัยชนะมา 6 นัดติดต่อกัน นัดสุดท้ายที่เขาคุมทีมคือแพ้ในบ้าน 0–2 ต่อ ทอตนัมฮอตสเปอร์ เขาถูกแทนที่โดยนูนู อึชปีรีตู ซังตู อดีตผู้จัดการทีมวุลเวอร์แฮมป์ตันวอนเดอเรอส์ และทอตนัมฮอตสเปอร์ ซึ่งนัดแรกของเขาในการคุมทีมคือแพ้ในบ้าน 2–3 ต่อบอร์นมัท ทำให้สโมสรไร้ชัย 7 นัดติดต่อกัน ในนัดที่ 2 ของเขา นูนูจบสถิติไร้ชัยของนอตทิงแฮมฟอเรสต์ด้วยการชนะ 3–1 ในการแข่งขันกับนิวคาสเซิลยูไนเต็ดที่เซนต์เจมส์พาร์ก โดยคริส วูดทำแฮตทริกใส่สโมสรเก่าของเขา ซึ่งเขาออกจากสโมสรในตลาดซื้อขายเดือนมกราคมของฤดูกาล 2022–23
เมื่อวันที่ 26 มกราคม 2024, เยือร์เกิน คล็อพ ผู้จัดการทีมลิเวอร์พูล ประกาศอำลาการเป็นผู้จัดการทีมในช่วงท้ายของฤดูกาล หลังจากอยู่กับทีมเป็นระยะเวลา 8 ปี
เมื่อวันที่ 19 กุมภาพันธ์ 2024 รอย ฮอดจ์สัน ผู้จัดการทีมคริสตัลพาเลซ ลาออกจากตำแหน่งผู้จัดการทีม พาเลซแพ้ 10 นัด จากนัดก่อนหน้า 16 นัด และอยู่ในอันดับที่ 16 ของตารางคะแนน มี 5 แต้มเหนือโซนตกชั้น ฮอดจ์สันซึ่งป่วยในช่วงการฝึกซ้อมกับทีม ถูกแทนที่โดยโอลิเวอร์ กลาสเนอร์ อดีตผู้จัดการทีมไอน์ทรัคท์ฟรังค์ฟวร์ท
เมื่อวันที่ 18 มีนาคม 2024 นอตทิงแฮมฟอเรสต์ เป็นสโมสรที่สี่ในพรีเมียร์ลีกที่ถูกหักคะแนน พวกเขาถูกหัก 4 แต้ม เนื่องจากละเมิดกฎการทำกำไรและความยั่งยืนของพรีเมียร์ลีก ขณะนี้การตัดสินยังอยู่ระหว่างการอุทธรณ์
เมื่อวันที่ 27 เมษายน 2024 เชฟฟีลด์ยูไนเต็ดกลายเป็นสโมสรแรกที่ตกชั้นสู่แชมเปียนชิป หลังจากแพ้ในเกมเยือน 5–1 ต่อนิวคาสเซิลยูไนเต็ด ทำให้ทีมต้องใช้คะแนน 10 แต้มในการแข่งขันอีกสามนัดเพื่อที่จะปลอดภัยจากการตกชั้น เมื่อวันที่ 4 พฤษภาคม พวกเขากลายเป็นทีมแรกในพรีเมียร์ลีกที่เสียประตู 100 ประตู จาก 38 นัดในฤดูกาล เท่ากับสถิติของสวินดอนทาวน์ที่เสียประตู 100 ประตู ในฤดูกาล 1993–94 จาก 42 นัดในฤดูกาล เมื่อวันที่ 11 พฤษภาคม พวกเขาทำลายสถิติของพรีเมียร์ลีกด้วยการเสียประตูที่ 101 ในความพ่ายแพ้ 1–0 ต่อเอฟเวอร์ตัน โดยเมื่อสิ้นสุดฤดูกาลเสียประตูทั้งหมด 104 ประตู ซึ่งมากที่สุดของทีมในลีกสูงสุดนับตั้งแต่อิปสวิชทาวน์ที่เสียประตู 121 ประตูในฤดูกาล 1963–64
เมื่อวันที่ 6 พฤษภาคม 2024 เวสต์แฮมยูไนเต็ด ประกาศว่า เดวิด มอยส์ จะออกจากการเป็นผู้จัดการทีมหลังสิ้นสุดฤดูกาล เมื่อสัญญาของเขาหมดอายุลง
เมื่อวันที่ 11 พฤษภาคม 2024 เบิร์นลีย์กลายเป็นสโมสรที่สองที่ตกชั้น หลังจากแพ้ในเกมเยือน 2–1 ต่อทอตนัมฮอตสเปอร์ ความพ่ายแพ้ในครั้งนี้ทำให้ทีมต้องใช้คะแนน 5 แต้มในการแข่งขันอีกหนึ่งนัดเพื่อที่จะปลอดภัยจากการตกชั้น โดยล้มเหลวในการออกจากโซนตกชั้นนับตั้งแต่เปิดฤดูกาล
เมื่อวันที่ 11 พฤษภาคม 2024 เช่นกันนั้น ลูตันทาวน์ แพ้ในเกมเยือน 3–1 ต่อเวสต์แฮมยูไนเต็ด ความพ่ายแพ้ในครั้งนี้ทำให้ทีมต้องใช้คะแนน 3 แต้มในการแข่งขันอีกหนึ่งนัดเพื่อที่จะปลอดภัยจากการตกชั้น แม้จะไม่ยืนยันการตกชั้นในทางคณิตศาสตร์ แต่ก็ต้องใช้การพลิกผันผลต่างประตูถึง 13 ประตู ในวันสุดท้ายของฤดูกาลเพื่อจะแย่งอันดับที่ 17 จากนอตทิงแฮมฟอเรสต์ การตกชั้นของพวกเขาได้รับการยืนยันในวันสุดท้ายของฤดูกาล เมื่อพวกเขาแพ้ 4–2 ต่อฟูลัม และนอตทิงแฮมฟอเรสต์ชนะเบิร์นลีย์ 2–1
เมื่อวันที่ 18 พฤษภาคม 2024 ไบรตันแอนด์โฮฟอัลเบียน ประกาศว่าพวกเขาได้รับความยินยอมร่วมกันกับโรแบร์โต เด แซร์บี ผู้จัดการทีม ในการสิ้นสุดสัญญาหลังจากสิ้นสุดฤดูกาลในวันรุ่งขึ้น
เมื่อวันที่ 19 พฤษภาคม 2024 วันสุดท้ายของฤดูกาล แมนเชสเตอร์ซิตีชนะเวสต์แฮมยูไนเต็ด 3–1 ในเกมเหย้า เพื่อคว้าแชมป์ด้วยคะแนน 91 แต้ม นำหน้าคู่แข่งอย่างอาร์เซนอลด้วยคะแนน 2 แต้ม ซึ่งชนะเอฟเวอร์ตัน 2–1 ในเกมเหย้า อาร์เซนอลจบอันดับรองชนะเลิศด้วยคะแนน 89 แต้ม กลายเป็นทีมอันดับรองชนะเลิศที่มีคะแนนมากที่สุดเป็นอันดับที่สามในประวัติศาสตร์ของพรีเมียร์ลีก
ในฤดูกาลนี้เห็นได้ถึงการเติบโดอย่างต่อเนื่องของแอสตันวิลลา ภายใต้การคุมทีมโดยอูไน เอเมรี โดยพวกเขาคว้าอันดับที่จะได้ไปแข่งขันในแชมเปียนส์ลีก ภายใต้'รูปแบบลีก'ที่เป็นรูปแบบใหม่ และเป็นครั้งแรกตั้งแต่ปี 1983 ในขณะที่แมนเชสเตอร์ยูไนเต็ด ประสบกับฤดูกาลที่แย่ที่สุดในประวัติศาสตร์พรีเมียร์ลีก หลังจากจบอันดับที่ 3 และคว้าแชมป์อีเอฟแอลคัพในฤดูกาลเปิดตัวของเอริก เติน ฮัค ยูไนเต็ดทำสถิติอันดับต่ำที่สุดครั้งใหม่ในฤดูกาลที่สองของเขา รวมถึงอันดับต่ำที่สุดเมื่อสิ้นสุดฤดูกาล (อันดับที่ 8 โดยสถิติก่อนหน้านี้เป็นอันดับที่ 7 ในพรีเมียร์ลีก ฤดูกาล 2013–14 ภายใต้การคุมทีมของเดวิด มอยส์) จำนวนนัดที่แพ้มากที่สุดในหนึ่งฤดูกาลของพรีเมียร์ลีก (แพ้ 14 นัด) ผลต่างประตู -1 และเสียประตู 58 ประตู (เสียประตู 82 ประตูในทุกรายการ) มากที่สุดนับตั้งแต่ฤดูกาล 1976–77 อย่างไรก็ตาม ยูไนเต็ดกอบกู้ฤดูกาลนี้ได้โดยการชนะแมนเชสเตอร์ซิตี ในเอฟเอคัพ รอบชิงชนะเลิศ ทำให้แมนเชสเตอร์ซิตีไม่ได้แชมป์ลีกพร้อมแชมป์บอลถ้วยติดต่อกัน และได้ที่นั่งเข้าสู่ยูโรปาลีกรอบลีกสำหรับฤดูกาลถัดไป
การพัฒนา.
เช่นเดียวกับฟุตบอลโลก 2022 กฎการหยุดเวลาใหม่จะนำมาใช้ในพรีเมียร์ลีก จากความพยายามที่ควบคุมการเสียเวลา และเพื่อปรับปรุงความแม่นยำของเวลาที่ทดเข้าไป เวลาทดบาดเจ็บจะนานขึ้นในแต่ละการแข่งขัน กฎใหม่จะคำนึงถึงการหยุดการแข่งขันเนื่องจากอาการบาดเจ็บ การฉลองประตู ใบเหลืองและใบแดง และการตรวจสอบ VAR นอกจากนี้ จะมีความผิดเกี่ยวกับใบเหลือง/ใบแดง จากการไม่เห็นด้วยและการถ่วงเวลา ซึ่งส่งผลให้ใบเหลืองและใบแดงเพิ่มขึ้นอย่างมากในฤดูกาลนี้
ทีม.
ประกอบด้วย 17 ทีมจากฤดูกาลที่แล้ว และ 3 ทีมที่เลื่อนชั้นมาจากแชมเปียนชิป ณ วันที่ 14 พฤษภาคม ค.ศ. 2023 มี 14 ทีมจากทั้งหมด 17 ทีมที่ได้รับการการันตี เนื่องจากพวกเขามีคะแนนเพียงพอที่จะไม่ตกชั้น ทีมที่เลื่อนชั้นคือ เบิร์นลีย์, เชฟฟีลด์ยูไนเต็ด และ ลูตันทาวน์ ซึ่งจะกลับสู่ลีกสูงสุดหลังจากห่างหายไป 1, 2 และ 31 ปีตามลำดับ นี่จะเป็นฤดูกาลแรกของลูตันทาวน์ในพรีเมียร์ลีกด้วย ด้วยการเลื่อนชั้นของพวกเขาครั้งนี้ ลูตันทาวน์จะกลายเป็นทีมแรกที่ได้เลื่อนชั้นจากนอกลีกสู่ลีกสูงสุดในยุคพรีเมียร์ลีก ขณะเดียวกันก็เท่ากับสถิติเดิมของวิมเบิลดันที่เร็วที่สุดในการขึ้นสู่ลีกสูงสุดจากนอกลีก (9 ปี) พวกเขาจะแทนที่เซาแธมป์ตัน, ลีดส์ยูไนเต็ดและเลสเตอร์ซิตี้ที่ตกชั้นสู่อีเอฟแอลแชมเปียนชิป หลังจากเล่นเป็นเวลา 11, 3 และ 9 ปีในลีกสูงสุด
ตารางคะแนน.
<onlyinclude></onlyinclude>
สถิติตลอดฤดูกาล.
ผู้ทำประตูสูงสุด.
แฮท-ทริคส์.
4 ผู้เล่นทำประตู 4 ประตู